
ZAPISNIK
1. SESTANKA NOVE SESTAVE UREDNIŠKEGA ODBORA GLASILA RIBIČ IN SPLETNIH STRANI (URS)  V MANDATU 2017-2022

Ustanovni sestanek  nove sestave Uredniškega odbora v mandatu 2017- 2022 je bil v torek 8. 1. 2019, s pričetkom ob 15.00 uri v prostorih RZS, Tržaška cesta 134, 1000 Ljubljana.

Prisotni: 
· URS: 	Igor KLOBOVES predsednik, člani: Egon DOLENC, Drago ORNIK, Boštjan P. ZAGOŽEN, Peter WEIBL.
· uredništvo glasila Ribič: 	Igor HOLY, odgovorni urednik glasila Ribič.
· vabljeni: 	mag. Igor MILIČIĆ (sekretar RZS).

Opravičeno odsotni: 		 
· URS: 	 		         / ;
· vabljeni:		         dr. Miroslav ŽABERL (predsednik RZS),;

Od petih je prisotnih 5 članov odbora. Sestanek je sklepčen.

Predlagan je bil naslednji dnevni red:

1. Aktualna problematika – obravnava sklepov izredne skupščine 8.11.2018.
2. Razno.

Na predlagan dnevni red ni bilo pripomb. 
Predsednik odbora Igor Kloboves je pred začetkom seje pozdravil vse nove člane odbora in se zahvalil za sestanek v polni sestavi. Člani komisije so pred začetkom seje prejeli fotokopije pravnih aktov vezanih na delovanje glasila Ribič in uredniškega odbora. Člani odbora so se strinjali glede snemanja zvočnega zapisa seje, namenjenega za pripravo zapisnika seje. Zvočni posnetek lahko poslušajo samo prisotni na tem sestanku z namero preverjanja vsebine zapisnika.  


AD 1

Aktualna problematika – obravnava sklepov izredne skupščine 8.11.2018.
Prisotni člani komisije so dobili fotokopije zapisnika izredne skupščine RZS skupaj s relevantnimi sklepi vezani za glasilo Ribič. 

Razprava
I. Kloboves: po sklepih izredne skupščine RZS je bil UO RZS zadolžen, da izvrši zamenjavo uredniškega odbora, zato je imenoval novo sestavo odbora, ki sedaj tu prvič zaseda. 
Do sedaj je imel pri celoviti pripravi glasila levji delež odgovorni urednik I. Holy. Pred izdajo posameznih številk se odbor z namenom pregleda člankov pred tiskom tekoče številke ni sestajal. O člankih, ki so primerni za objavo v glasilu ali ne, se je samostojno odločal urednik, a tudi avtorji prispevkov / člani  prejšnje sestave uredniškega odbora niso imeli pripomb na urednikov izbor člankov. 
Ocenjuje, da sta se kljub določenim pomanjkljivostim, vsebina in kvaliteta glasila v času vseskozi izboljševala. Žal ravno vsak ribič ne more objavljati svojih člankov v glasilu, saj je potrebno držati nivo kvalitete glasila. Zamenjava sestave odbora ne pomeni, da bomo zavračali prispevke avtorjev, članov prejšnje sestave odbora.  
Skladno z zahtevo UO RZS je potrebno določiti kako priti do čistopisa vsebine glasila pred tiskom oz. da morajo dostopnost do vsebine imeti vsi člani odbora, preden gre številka glasila v tisk.  Navkljub temu novemu dejstvu pa do zamud v izidih številk glasila zaradi teh predogledov vsebine, ne sme prihajati.
Pozanimal seje na o primeru glasila Lovec na LZS, kjer dobijo člani odbora številko glasila v predogled, ne z zaradi izvajanja cenzure ampak zaradi seznanitve z vsebino tekoče številke. Mnenja je, da sicer dober primer prakse celovitega dela v reviji Kinolog, ne moremo dobesedno prevzeti oz. enačiti s primerom glasila Ribič, ampak je potrebno vzeti primere še drugih revij oz. glasil.
Na koncu je izrazil še prisotnim povedal da bo se bo glede grafičnega osnutka priznanja Plaketa glasila Ribič poskusil ponovno pogovoriti z I. Holyjem  in J. Ušeničnikom za uporabo le-tega.

E. Dolenc: dobili smo usmeritve skupščine in delamo po sklepih skupščine in sklepih UO RZS. Za ustrezno mnenje in predlog možnih rešitev, želi dobiti detajlni vpogled v podatke kontni pregled porabe sredstev za glasilo za leti 2017 in 2018 ter pogodbo o delovnem razmerju z odgovornim urednikom. Ne vidi, da je vprašanje delovnega časa ustrezno definirano. Brez teh podatkov ne more ustrezno analizirati situacije ali podati ustrezne predloge.  
Zanima ga, kdo ima vpogled nad številom prejetih člankov; predlaga, da bi vsak član odbora imel dostop do celotnega nabora prispelih člankov z namenom pregleda kaj se objavi in kaj ne. Predlaga, da bi vsi člani odbora dobili kodo za branje od e-pošte glasiloribič@ribiska-zveza.si, pred tem pa se pri Informacijskem pooblaščencu potrebno pozanimati o pravni podlagi za tak vpogled. 
Prikazal je primer racionalizacije v reviji Kinolog; pred spremembo so bili članki honorirani in so se vseskozi številke ponavljali eni in isti avtorji. Ko smo spremenili politiko in ukinili honorarje oz. objavljali članke volontersko, so se prvi umaknili, odg. urednici se povrne samo kilometrina, vse ostalo pa dela honorarno. Maksimalni strošek na številko je znašal cca 500,00 eur plus tisk. Zagovarjal bo svoje načelo da je delovanje RZS volontersko, zato bi se avtorjem prispevkov ponudilo simboličen honorar, ne pa zaslužek. Predlaga, da se v programsko zasnovo doda zapis o drugačnem zaračunavanju avtorskih honorarjev za podjetja in predlaga izdelavo ankete med prejemniki glasila, ki so tudi njegovi plačniki. Pričakuje da odg. urednik izvršuje svoje delovne obveznosti in smatra da mora urednik pisati članke v glasilo, ker predvideva, da je za to tudi plačan. 

B. Zagožen: želi se natančno seznaniti s celovitim procesom izdajanja glasila, od prejemanja člankov do končnega tiska številke glasila. Zanima ga kaj se z uredniško politiko, kajti pogreša kriterije objavljanja člankov v glasilu in kakšne so obrazložitve njihovih zavrnitev. Potrebno je zagotoviti izvajanje sklepov izredne skupščine, zato mora uredniški odbor vzpostaviti sistem pregleda nad prispelimi članki. Meni, da ne more biti uredniški odbor zgolj seznam imen v glasilu, v vsebini v glasilu pa odloča samo odgovorni urednik. Iz tega razloga želi najprej spoznati v celovito nastajanje tekoče številke, da lahko potem predlaga optimizacijo delovnega procesa.

I. Holy – glede domnevno spornih člankov v glasilu je poudaril da uredniški odbor v pretekli sestavi, ni sprejel mnenja,  da bi bil objavljeni članek žaljiv. Po zakonodaji o medijih je za reševanje pristojno častno novinarsko razsodišče, prizadeti v članku pa so zamudili zakoniti rok.
[bookmark: _GoBack]Povedal je da on kot avtor  Ribiški zvezi Slovenije ne dovoli uporabe logotipa s peresom, katerega idejni avtor je on, niti kot del predlaganega priznanja glasila Ribič, niti za druge namene (v preteklosti je bil uporabljen kot emblem na majicah, ki jih dobijo udeleženci tekmovanja Alpe Jadran in glasila Ribič). Na zadnjem sestanku razrešenega uredniškega odbora je član Jure Ušeničnik, avtor digitaliziranega logotipa, posebej poudaril, da je predstavljen osnutek vezan na to (razrešeno sestavo) odbora. Prav tako je Holy povedal, da umika predlog za izdajo knjižice z ribiškimi pripovedmi, ki so bile v času njegovega urednikovanja objavljene v Ribiču.
Od novega odbora pričakuje sodelovanje v smislu, da bo manj težav pri nastajanju publikacije, njena vsebina pa boljša, kar pomeni tudi ustrezno podporo na posameznih vsebinskih področjih glasila (7. člen poslovnika o delu UrO glasila Ribič). Izpostavil je še, da je v pretekli sestavi uredniškega odbora imel vsak član na skrbi določeno tematiko člankov v glasilu, zato ga zanima kdo od novih članov odbora bo skrbel za katero področje. Holy meni, da mora biti prvenstvena naloga odbora kako pridobiti dovolj dobrih avtorjev za objavo prispevkov v glasilu. Prav tako da mora biti nova – spremenjena programska zasnova usklajena z vsemi predpisi, ki urejajo področje medijev in temeljne demokratične pravice državljanov R Slovenije. Kdor si jemlje pravico odločanja o vsebini publikacije in poseganja v njeno vsebino mimo veljavne zakonodaje, mimo programske zasnove, mimo ustaljenega načina dela in mimo odgovornega urednika, naj prevzame tudi njegovo odgovornost. Predlaga izvedbo ankete med naročniki, ki bi pokazala, kaj bi bilo potrebno v programski zasnovi spremeniti.

P. Weibl: zanima ga kako je z izdajami posameznih števil, ali se URS seznani s posamezno številko, ali lahko vpliva na objave v posamezni številki? Dozdeva se mu, kot da urednik pričakuje pisanje člankov od članov odbora. Ocenjuje, da je napeto stanje glede glasila verjetno rezultat tega, da so nedorečena pravila igre, zato so možni različni izgovori. Najprej je potrebno ustrezno zastaviti pravila delovanja. 

D. Ornik: predlaga odprtje skupnega naslova e-pošte za vse člane uredniškega odbora podobno kot ima to komisija za delo z mladimi. Zanima ga ali je znak za ribiško tekmovanje mladincev Alpe Jadran  pokal glasilo Ribič tudi avtorsko zaščiten? Pričakuje predvsem večji doprinos urednika na podobni ravni kot je le-ta že obstajal pred leti to je, da se udeležuje določenih prireditev in srečanj in o njih poroča (tudi s fotografijami ). 

I. Holy je zapustil sestanek ob 16.05 zaradi varovanja mladoletnega otroka s posebnimi potrebami, kar je napovedal že na začetku sestanka.

Po razpravi je bil sprejet:

Sklep 1: članom odbora  se dostavijo sledeči podatki:
- pogodba o delovnem razmerju RZS – odgovorni urednik z brisanimi osebni podatki, 
- opis dela in nalog odgovornega urednika,  
- izplačani honorarji po avtorjih za 2017 in 2018 , 
- bruto skupni stroški za honorarje z razliko med avtorji z delovnim razmerjem in avtorji brez delovnega razmerja,
- vpogled v pretekli veljavni cenik avtorskih honorarjev,
- prihodki od sponzorskih sredstev, plačanih člankov in reklam,
- finančno ovrednotenje člankov,
- pisno poročilo o pripravi tekoče številke glasila.

Sklep 2: v roku 24 ur mora odgovorni urednik poslati članom URS čistopis tekoče številke pred tiskanjem. V kolikor član URS v 24 urah ne odgovori, se smatra kot da se s čistopisom strinja. 

Sklep 3: sekretar RZS uredi dostop vsem članom odbora na naslov glasiloribič@ribiska-zveza.si 
z namenom pregleda prihajanja člankov za objavo. 

Sklep 4: sekretar uredi skupni e-naslov za vse člane uredniškega odbora.  


AD 2

Razno.  

Pod to točko ni bilo razprave. 


Vsi sklepi so bili sprejeti soglasno. Sestanek je bil končan ob 16.45 uri.

Ljubljana, 8. 1. 2019

Zabeležil:							Predsednik komisije
mag. Igor MILIČIĆ						Igor KLOBOVES l.r.


	
Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.

OPOMBA:	Strokovna služba RZS objavi zapisnik na spletnih straneh zveze po  seznanitvi na seji UO.

